Diari Oficial de la Generalitat Valenciana


Sumari del DOGV 8334, del 09-07-2018 (2018/6583)

Extracte de la Resolució de 25 de juny de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències d'aquesta Agència (INVAT.TUR), per a l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8334

Data del DOGV
:   09-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6583


Data del document
:   25-06-2017

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 25 de juny de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències d'aquesta Agència (INVAT.TUR), per a l'exercici 2018. [2018/6583]  
BDNS (identif.): 406528.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
   
Primer. Objecte i beneficiaris  
Convocar la concessió de les beques que, per a la realització de pràctiques professionals durant l'exercici 2018 en dependències de l'Agència Valenciana del Turisme, es concreten, atenent la classe, la titulació requerida, el lloc de realització i el número, de la manera següent:  
1. De classe «f»: cinc beques en matèria d'investigació, desenvolupament i innovació, aplicades al turisme, detallades de la manera següent:  
- Una beca sobre investigació de mercats i tendències turístiques, destinada a graduats en Turisme, Turisme i Administració d'Empreses (TADE), Estadística i Publicitat i Relacions Públiques, amb realització de les pràctiques a l'Institut Valencià de Tecnologies Turístiques, situat a Benidorm (Alacant).  
- Una beca sobre intel·ligència i vigilància competitiva, destinada a graduats en Turisme, Turisme i Administració d'Empreses (TADE), Estadística i Publicitat i Relacions Públiques, amb realització de les pràctiques a l'Institut Valencià de Tecnologies Turístiques, situat a Benidorm (Alacant).  
- Una beca sobre tecnologies de la informació i comunicació, modalitat de projectes tecnològics, destinada a graduats en Turisme, Turisme i Administració d'Empreses (TADE), Telecomunicacions i Informàtica, amb realització de les pràctiques a l'Institut Valencià de Tecnologies Turístiques, situat a Benidorm (Alacant).  
- Una beca sobre tecnologies de la informació i comunicació, modalitat de comunicació en línia, destinada a graduats en Turisme, Turisme i Administració d'Empreses (TADE), Ciències de la Informació, Comunicació Audiovisual i Publicitat i Relacions Públiques, amb realització de les pràctiques a l'Institut Valencià de Tecnologies Turístiques, situat a Benidorm (Alacant).  
- Una beca sobre investigació, desenvolupament i innovació en cuina, destinada a graduats en Ciència i Tecnologia dels Aliments, Nutrició i Dietètica, amb realització de les pràctiques a l'Institut Valencià de Tecnologies Turístiques, situat a Benidorm (Alacant).  
  
Segon. Bases reguladores  
El Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, publicat en el Diari Oficial de la Generalitat Valenciana número 8188, de 12 de desembre de 2017.  
  
Tercer. Finançament  
L'import global màxim destinat a la concessió de les beques que es convoquen serà per a l'exercici 2018 de vint-i-un mil euros (21.000 euros), els quals es finançaran amb càrrec a la línia S000033, del capítol IV, del pressupost per a 2018 de l'Agència Valenciana del Turisme (Entitat 22), integrat dins dels pressupostos de la Generalitat, aprovats mitjançant la Llei 22/2017, de 29 de desembre, de pressupostos de la Generalitat per a l'exercici 2018. I per a l'exercici 2019 seran de seixanta-dos mil euros (62.000 euros), condicionat a l'existència de crèdit adequat i suficient.  
  
Quart. Termini de presentació de sol·licituds  
El termini per a la presentació de sol·licituds serà de quinze dies hàbils a comptar de l'endemà de la publicació de la convocatòria en el Diari Oficial de la Generalitat Valenciana.  
Cinqué. Altres dades  
La dotació econòmica inicial de cadascuna de les beques serà de 1.023,16 euros bruts mensuals.  
El període de duració de cada beca començarà el dia que s'indique en la resolució de la present convocatòria i s'estendrà fins a la fi del mes de desembre de 2018. Aquest període inicial de cada beca podrà prorrogar-se sense necessitat d'una nova convocatòria per un període màxim de dotze mesos addicionals, sempre que l'exercici de l'activitat que s'efectue així ho requerisca o aconselle, i la possibilitat de pròrroga quedarà condicionada, en tot cas, a l'existència de crèdit adequat i suficient en els pressupostos de la Generalitat per a l'exercici 2019.  
   
  
València, 25 de juny de 2018.- El President de l'Agència Valenciana del Turisme: Francesc Colomer Sánchez.